मोहन बागान ए. सी.
मोहन बागान एथलेटिक क्लब, कोलकाता में स्थित एक भारतीय फुटबॉल क्लब है। यह क्लब 15 अगस्त 1889 को स्थापित किया गया था, इसे भारत का राष्ट्रीय क्लब कहा जाता है और इसे एशिया के सबसे पुराने फुटबॉल क्लब होने का गौरव भी प्राप्त है। यह फुटबॉल टीम अपनी स्थापना के बाद से ही सफल रहा है और इसने भारत के सबसे सफल क्लबों में से एक के रूप में अपनी स्थिति को बनाए रखा है। इसने राष्ट्रीय महत्व की कई ट्राफियां जीती है जैसे- फेडरेशन कप, डूरंड कप, नेशनल फुटबॉल लीग और कोलकाता प्रीमियर डिवीजन। मोहन बागान किसी यूरोपीय टीम को हराने वाली पहली भारतीय टीम थी, जब उन्होने १९११ में ईस्ट यॉर्कशायर रेजीमेंट को हराया था।
निविया स्पोर्ट्स
निविया स्पोर्ट्स पहली भारतीय खेल उपकरण निर्माता है, जो हाथ के सिले गेंदों का उत्पादन करती है, जिसमें फुटबॉल भी शामिल है। १९५० के दशक में, फ्रीवेल स्पोर्ट्स प्राइवेट लिमिटेड के तहत, निविया स्पोर्ट्स ने हाथ से बने चमड़े के फ़ुटबॉल, बास्केटबॉल और वॉलीबॉल का निर्माण शुरू किया। उनके पास अंतरराष्ट्रीय बाजारों में गेंदों को निर्यात करने का अवसर था और उन्होंने इंडोनेशिया के लिए ३० गेंदों की अपनी पहली खेप का निर्यात किया। १९६० में नविया फुटबॉल को राष्ट्रीय खेल संस्थान, पटियाला, पंजाब, भारत की मंजूरी मिली। इसका फुटबॉल राष्ट्रीय फुटबॉल चैम्पियनशिप और आल इंडिया फुटबॉल फेडरेशन (एआईएफएफ) के लिए आधिकारिक गेंद बन गया। १९८० के दशक में, नविया को अंतरराष्ट्रीय फुटबॉल टूर्नामेंट जवाहरलाल नेहरू गोल्ड कप और दक्षिण एशियाई फेडरेशन (एसएएफ) गेम्स के लिए आधिकारिक गेंद के रूप में चुना गया था। निवीया ने २००० के दशक में फुटबॉल के लिए फीफा प्रमाणन अर्जित किया।